KOMMISSIONENS GENNEMFØRELSESFORORDNING (EU) Nr. 1067/2014

af 3. oktober 2014

om form og indhold af de regnskabsoplysninger, der skal forelægges for Kommissionen i forbindelse med regnskabsafslutningen for EGFL og ELFUL og i forbindelse med kontrol og udarbejdelse af overslag

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 104, og

ud fra følgende betragtninger:

Formen og indholdet af de regnskabsoplysninger, der skal fremsendes til Kommissionen i forbindelse med afslutning af regnskaberne for Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) og i forbindelse med kontrol og udarbejdelse af overslag, er for øjeblikket fastsat i Kommissionens gennemførelsesforordning (EU) nr. 991/2013 (3) .

VEDTAGET DENNE FORORDNING:

Artikel 1

Formen og indholdet af de i artikel 7, stk. 1, litra c), i forordning (EF) nr. 885/2006 omhandlede regnskabsoplysninger og den måde, hvorpå de skal fremsendes til Kommissionen, fastlægges i bilag I (X-tabel), II (Tekniske specifikationer for transmission af datafiler vedrørende EGFL- og ELFUL-udgifter), III (Memorandum) og IV (ELFUL-budgetkodernes struktur [F109]) til nærværende forordning.

Artikel 2

Gennemførelsesforordning (EU) nr. 991/2013 ophæves med virkning fra den 16. oktober 2014.

Artikel 3

Denne forordning træder i kraft på syvendedagen efter offentliggørelsen i Den Europæiske Unions Tidende.

Den anvendes fra den 16. oktober 2014.

(1) EUT L 347 af 20.12.2013, s. 549.

(2) Kommissionens forordning (EF) nr. 885/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår godkendelse af betalingsorganer og andre organer og regnskabsafslutning for EGFL og ELFUL (EUT L 171 af 23.6.2006, s. 90).

(3) Kommissionens gennemførelsesforordning (EU) nr. 991/2013 af 15. oktober 2013 om form og indhold af de regnskabsoplysninger, der skal forelægges for Kommissionen i forbindelse med regnskabsafslutningen for EGFL og ELFUL og i forbindelse med kontrol og udarbejdelse af overslag (EUT L 275 af 16.10.2013, s. 7).

BILAG II

Tekniske specifikationer for transmission af datafiler vedrørende EGFL- og ELFUL-udgifter

INDLEDNING

Disse tekniske specifikationer gælder for regnskabsåret 2014, der begyndte den 16. oktober 2013.

1. Transmissionsmedium

Medlemsstatens forbindelsesorgan skal fremsende datafilerne og den tilknyttede dokumentation til Kommissionen via STATEL/eDAMIS. Kommissionen vil kun bidrage finansielt til en enkelt installering af STATEL/eDAMIS pr. medlemsstat. Den seneste udgave af eDAMIS-klient og de nærmere oplysninger om brugen af STATEL/eDAMIS kan downloades fra landbrugsfondenes CIRCABC-websted.

2. Datafilens struktur

2.1. Medlemsstaten skal oprette en data-record for hvert enkelt element i EGFL/ELFUL's udbetalinger og indtægter. Disse elementer er de individuelle poster, som udbetalingen (indtægten) til (fra) støttemodtageren består af.

2.2. Registreringerne skal have en endimensional struktur (flat file). Hvis felterne har mere end én værdi, kræves der særskilte records, der omfatter alle datafelter. Sørg for, at der ikke foretages dobbelttælling (1).

2.3. Alle oplysninger om den samme kategori af betalinger eller indtægter skal indeholdes i samme datafil. Særskilte filer for de samme betalinger (f.eks. for handlende eller inspektioner eller for basisdata og data for foranstaltninger) er ikke tilladt.

2.4. Datafilerne skal have følgende karakteristika:

Den første record i filen (hovedet) indeholder filbeskrivelsen. Feltnavnene består af et »F« efterfulgt af det feltnummer, der er anvendt i bilag I (»X-tabellen«). Kun feltnavne, som er opført i det pågældende bilag, er tilladt.

De følgende records i filen er de egentlige data (datarækker) i den rækkefølge, der er anført i den første record med beskrivelsen af filstrukturen.

Felterne adskilles ved hjælp af et semikolon (»;«). Hovedet og datarækkerne skal alle indeholde det samme antal semikoloner. I datarækkerne fremstår tomme felter som et dobbelt semikolon (»;;«) i records eller som et enkelt semikolon (»;«) i slutningen af records.

Ikke alle poster er lige lange. Hver record slutter med en kode »CR LF« eller »Carriage Return — Line Feed« (hexadecimal: »0D 0A«). Hovedet ender aldrig med et »;«. Datarækker ender kun med et »;«, hvis det sidste felt er tomt.

Filen er i ASCII-kode ifølge nedenstående tabel. Andre koder (såsom EBCDIC, TAR, ZIP osv.) accepteres ikke:

Kode Medlemsstat ISO 8859-1 BE, DK, DE, ES, FR, IE, IT, LU, NL, AT, PT, FI, SE og GB ISO 8859-2 CZ, HR, HU, PL, RO, SI og SK ISO 8859-3 MT ISO 8859-5 BG ISO 8859-7 GR og CY ISO 8859-13 EE, LV og LT

Numeriske felter:

Decimaltegn:».«

Fortegn (»+« eller »-«) placeres yderst til venstre umiddelbart foran tallene. For positive tal er tegnet »+« valgfrit.

Fast antal decimaler (angives nærmere i bilag III).

Ingen mellemrumstegn. Ingen mellemrum eller andre tegn mellem tusinder.

Datofelt: »ÅÅÅÅMMDD« (år med fire cifre, måned med to cifre, dag med to cifre).

Budgetkode (felt F109) krævet format uden mellemrum: »999999999999999« (hvor »9« står for et hvilket som helst tal mellem 0 og 9).

Anførselstegn (»«) er ikke tilladt i begyndelsen eller slutningen af records. Feltseparatoren i form af et semikolon »;« må ikke bruges i data i tekstformat.

Alle felter: ingen mellemrum først eller sidst i et felt.

Filer, der følger disse regler, ser sådan ud (eksempel for regnskabsåret 2013):

F100;F101;F106;F107;F108;F109

BE01;154678;+152.50;EUR;20130715;050201011000016

BE01;024578;-1000.00;EUR;20130905;050208031502013

BE01;154985;9999.20;EUR;20130101;050205011100012

BE01;100078;+152.75;EUR;20130331;050208110000009

BE01;215452;+0.50;EUR;20130615;050201011000016 (Bemærk venligst +0.50 og ikke +.50)

osv.

(andre datarækker med felter i samme rækkefølge).

2.5. Datafiler med karakteristika, som beskrevet i punkt 2.4, sendes sammen med datatype »X-TABLE-DATA« (se »eDAMIS-klient«).

2.6. Computerprogrammet til kontrol af datafilernes format før deres fremsendelse til Kommissionen (»WinCheckCsv«) er inkluderet i dataoverførselsprogrammet (»eDAMIS-klient«). Betalingsorganerne opfordres til at downloade kontrolprogrammet fra CIRCABC særskilt med henblik på offlinevalidering.

3. Årsregnskabet

3.1. Medlemsstatens forbindelsesorgan skal fremsende enten én årsregnskabsfil for alle betalingsorganer eller separate årsregnskabsfiler for de enkelte betalingsorganer. En årsregnskabsfil skal indeholde de samlede beløb pr. betalingsorgan sammen med budget- og valutakode for både EGFL- og ELFUL-foranstaltninger (artikel 6, litra b) og c), i forordning (EF) nr. 885/2006).

3.2. Datafilerne skal have de samme karakteristika, som beskrevet i punkt 2.4. Hver linje skal indeholde følgende felter (i denne rækkefølge):

a) F100: Betalingsorganets kode

b) F109: Budgetkode

c) F106: Beløb udtrykt i valutakode F107

d) F107: Valutakode.

3.3. Filer, der følger reglerne, ser sådan ud (eksempel for regnskabsåret 2013):

F100;F109;F106;F107

BE01;050201021014001;218483644.90;EUR

BE01;050203003010001;29721588.82;EUR

BE01;050203003011001;26099931.75;EUR

BE01;050204013100157;20778423.44;EUR

BE01;050204013100160;16403776.45;EUR

BE01;050207011403031;8123456.45;EUR

3.4. Data om årsregnskabet sendes via STATEL/eDAMIS ved anvendelse af datatype »ANNUAL_DECLARATION«.

4. Forklaring af forskelle

4.1. I tilfælde af forskelle mellem årsregnskabet og måneds- eller kvartalsregnskabet eller X-tabeldata bør medlemsstatens forbindelsesorgan sende enten én »forskelsforklarings«-fil for alle betalingsorganer eller særskilte »forskelsforklarings«-filer for de enkelte betalingsorganer. Sådanne filer skal ved hjælp af standardkoder forklare forskellen pr. budgetkode mellem årsregnskabet og månedsregnskabet (T104) eller mellem årsregnskabet og kvartalsregnskabet (SFC2007 — ELFUL-programmeringsperioden 2007-2013). Forskellen pr. budgetkode og/eller fokusområde mellem årsregnskabet og kvartalsregnskabet (SFC 2014 — ELFUL-programmeringsperioden 2014-2020) eller mellem årsregnskabet og summen af records (Σ F106) for X-tabeldata.

4.2. Datafilerne skal have de samme karakteristika, som beskrevet i punkt 2.4. Hver linje skal indeholde følgende felter (i denne rækkefølge):

a) F100: Betalingsorganets kode

b) F109: Budgetkode

c) Exco: Afstemningsforklaringskode

d) F106: Beløbet for den forklarede forskel i euro.

4.3 Forklaringsafstemningskoden skal udtrykkes ved en kode, der svarer til nedenstående liste. For forskelle vedrørende erklæringer under EGFL- eller ELFUL-programmeringsperioden 2007-2013, kan der kun gives forklaring én gang pr. budgetkode (F109).

For forskelle vedrørende udgiftserklæringer under ELFUL-programmeringsperioden 2014-2020 skal forklaringskoden (som beskrevet i nedenstående liste — kode B01 til B99) udvides med 2 ekstra cifre, der omfatter EU's prioriterede mål og fokusområde, som fastsat i artikel 5 i Europa-Parlamentets og Rådets forordning (EU) nr. 1305/2013 (3) (f.eks.: 4c for forskelle vedrørende fokusområdet »forebyggelse af jorderosion og bedre forvaltning af jordbunden«) (4). For fokusområder, der ikke er udtrykkeligt beskrevet i artikel 5, skal de 2 ekstra cifre, der skal anvendes, være »YY«. Forskelle i udgifter, der ikke har tilknytning til fokusområder, angives ved at tilføje »zz«.

EGFL-kode A) Type forskel (Årsregnskab ift. (= MINUS) månedsregnskab (T104)) A01 Administrativ fejl (udestående beløb skal inddrives ved udgangen af regnskabsåret og krediteres EGFL gennem årsregnskabet) A02 Afrundingsfejl A03 Posteringsfejl (datainput med forkert budgetkode) A04 Afslutningsfejl (beløb i årsregnskabet, men ikke indberettet i T104) A05 Afslutningsfejl (beløb i T104, men ikke anmeldt i årsregnskabet) A06 Betalingsfejl (betaling henstår i banken) A07 Korrektion for sen betaling A08 Loftsfejl (korrektion, fordi udgifterne oversteg loft) A09 Afskrivning af beløb, der ikke kan inddrives A10 Afskrivning af beløb, der ikke kan inddrives (50/50-regel) A11 Korrektion pga. inddrivelse af udestående gæld A12 Korrektion pga. dobbelt bogføring af udgifter A13 Omfordeling af udgifter mellem fonde (nationalt eller EU) A20 Konformitetskorrektioner A21 Justering af rettigheder A22 Graduering ikke anmeldt A23 Korrektion for valutakurs A90 Offentlig oplagring (P-STO-tabeller, 13. periode) A99 Anden fejl ELFUL-kode B) Type forskel (Årsregnskab ift. (= MINUS) kvartalsregnskab (SFC2007 — SFC2014)) B01 Administrativ fejl (udestående beløb er inddrevet, men endnu ikke fradraget i kvartalsregnskabet i referenceperioden eller krediteret EGFL gennem årsregnskabet) B02 Afrundingsfejl B03 Posteringsfejl (datainput med forkert budgetkode og/eller fokusområde) B04 Afslutningsfejl (beløb i årsregnskabet, men ikke indberettet i kvartalsregnskabet) B05 Afslutningsfejl (beløb i kvartalsregnskabet, men ikke anmeldt i årsregnskabet) B06 Betalingsfejl (betaling henstår i banken) B11 Korrektion pga. inddrivelse af udestående gæld B12 Korrektion pga. dobbelt bogføring af udgifter B13 Omfordeling af udgifter mellem fonde (nationalt eller EU) B14 Fejl i medfinansieringssats (beløb med forkert medfinansieringssats i årsregnskabet) B15 Fejl i medfinansieringssats (beløb med forkert medfinansieringssats i kvartalsregnskabet) B16 Forskel pga. medfinansieringssats i kvartalsregnskab B23 Korrektion for valutakurs B99 Anden fejl Kode X-tabel C) Type forskel (Årsregnskab ift. (= MINUS) X-tabel (EGFL og ELFUL)) C01 Administrativ fejl (udestående beløb skal inddrives ved udgangen af regnskabsåret og krediteres EGFL/ELFUL gennem årsregnskabet) C02 Afrundingsfejl C03 Posteringsfejl (datainput med forkert budgetkode) C04 Afslutningsfejl (beløb i årsregnskabet, men ikke indberettet i X-tabellen) C05 Afslutningsfejl (beløb i X-tabellen, men ikke anmeldt i årsregnskabet) C06 Betalingsfejl (betaling henstår i banken) C07 Korrektion i årsregnskabet for sen betaling C08 Loftsfejl (korrektion i årsregnskab fordi udgifterne oversteg loftet) C09 Afskrivning af beløb, der ikke kan inddrives C10 Afskrivning af beløb, der ikke kan inddrives (50/50-regel) C11 Korrektion pga. inddrivelse af udestående gæld C12 Korrektion pga. dobbelt bogføring af udgifter C13 Omfordeling af udgifter mellem fonde (nationalt eller EU) C14 ELFUL: Fejl i medfinansieringssats (beløb med forkert medfinansieringssats i årsregnskabet) C15 ELFUL: Fejl i medfinansieringssats (beløb med forkert medfinansieringssats i X-tabel) C20 Konformitetskorrektioner C21 Justering af rettigheder C22 Graduering ikke anmeldt C23 Korrektion for valutakurs C24 EGFL — 25 % af beløb tilbageholdt som følge af krydsoverensstemmelse (5) C25 EGFL — 20 % af beløb tilbageholdt som følge af uregelmæssigheder (6) C98 Ikke krævede X-tabeldata C99 Anden fejl

4.4. Filer, der følger reglerne, ser sådan ud (eksempel for regnskabsåret 2014):

F100;F109;Exco;F106

AT01;050207991403011;A03;+505.90

Beløbet anmeldt i årsregnskabet er 505,90 EUR større end det (forkert) anmeldte beløb i månedsregnskaber [Tabel 104].

AT01;050208120000021;A03;-505.90

Beløbet anmeldt i årsregnskabet er 505,90 EUR mindre end det (forkert) anmeldte beløb i månedsregnskaber [Tabel 104].

AT01;050302062120054;A01;-125.80

Beløbet anmeldt i årsregnskabet er 125,80 EUR mindre end beløbet anmeldt i de månedlige regnskaber [Tabel 104] pga. korrektion af »administrative fejl«.

AT01;050302072121141;C04;+31.05

Beløbet anmeldt i årsregnskabet er 31,05 EUR større end beløbet anmeldt i X-tabellen pga. et afslutningsproblem.

AT01;050460010153201;B014a;-100.00

AT01;050460010153201;B014c;-50.00

Beløb, der er anmeldt for foranstaltning 015 i årsregnskabet er 150,00 EUR mindre end de beløb, der er indberettet via kvartalsregnskaberne [SFC2014] som følge af administrative fejl. Der er sket en administrativ fejl på 100,00 EUR på en transaktion, som er opført under fokusområde 4a og endnu en administrativ fejl på en betaling under fokusområde 4c.

Koden til angivelse af administrative fejl er udvidet med 2 cifre, der angiver fokusområdet (kun for programmeringsperioden 2014-2020).

AT01;050302072121142;C05;-81.00

AT01;050405011321001;B02;+3.04

AT01;050405013211001;C15;+3075.07

AT01;050405013211001;C14;-688.23

osv.

4.5. »Forskelsforklarings«-filerne sendes via STATEL/eDAMIS ved anvendelse af datatype »DIFFERENCE-EXPLANATION«.

5. Dokumentation (kodeliste)

5.1. I det tilfælde, hvor der er koder, der anvendes for felter, som der i bilag III ikke er fastsat standardkoder for, skal medlemsstatens forbindelsesorgan fremsende en kodeliste for hvert betalingsorgan via STATEL/eDAMIS for at forklare alle de anvendte koder.

5.2. Kodelisten kan fremstå som et normalt brev. Afsenderens, dvs. betalingsorganets identitet og modtagerens navn eller administrative afdeling skal klart anføres.

5.3. I eDAMIS-klient medtages en særlig datatype for denne type tabeloverførsel, dvs. »CODE-LIST«.

6. Dataoverførsel

Forbindelsesorganet skal fremsende datafilerne helt færdige og kun én gang.

Hvis forbindelsesorganet bemærker, at der blev fremsendt forkerte data, eller at der opstod et problem med dataoverførslen, skal Kommissionen straks informeres. Alle filer, der indeholder forkerte oplysninger, skal angives. Derfor anmodes Kommissionen om at slette disse filer. For at undgå overlapning af edb-records eller datafiler skal forbindelsesorganet derefter fremsende korrigerende datafiler for helt at erstatte de tidligere ukorrekte oplysninger.

(1)

Bemærkning: Læs først den indledende bemærkning om »mængder« i kapitel 5 i bilag III.

(2) Budgetkoder, der ikke anmeldes udgifter for, bør ikke medtages i årsregnskabsfilen.

(3) Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).

(4) En korrekt kombination ville f.eks. være B011a for forskelle i forbindelse med administrative fejl vedrørende udgifter afholdt i henhold til artikel 5, stk. 1, litra a), i forordning (EU) nr. 1305/2013.

(5) Artikel 25 i Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (EUT L 30 af 31.1.2009, s. 16).

(6) Artikel 32 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT L 209 af 11.8.2005, s. 1).